
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti  22 septembrie 2009               

Pl -x  410/2009                     


AVIZ
asupra Propunerii legislative pentru  modificarea Ordonanţei de Urgenţă a Guvernului nr.114/2007 pentru modificarea şi completarea Legii nr.265/2006 pentru aprobarea Ordonanţei de urgenţă a Guvernului nr.195/2005 privind protecţia mediului
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă pentru  modificarea Ordonanţei de Urgenţă a Guvernului nr.114/2007 pentru modificarea şi completarea Legii nr.265/2006 pentru aprobarea Ordonanţei de urgenţă a Guvernului nr.195/2005 privind protecţia mediului, trimisă cu adresa nr. Pl x 410 din 9 septembrie 2009 şi înregistrată cu nr. 31/790 din  9 septembrie 2009.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a respins  propunerea  legislativă la data de 7 septembrie 2009.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 22 septembrie 2009.
Proiectul de lege are ca obiect de reglementare modificarea alin. (1) al art. 71 din Ordonanţa de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, în sensul introducerii unei exceptări individuale de la reglementarea cadru în domeniu.
Membrii comisiei au examinat propunerea legislativă supusă avizării, expunerea de motive, avizul negativ al Consiliului Legislativ nr.333/14.04.2009 şi punctul de vedere al Guvernului transmis prin adresa nr. 1165/07.05.2009 care nu susţine adoptarea propunerii legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea  negativă a acestei iniţiative legislative, întrucât excepţia propusă nu reprezintă o normă impersonală, cu caracter general, specifică actelor normative, ci constituie o normă cu caracter individual şi, pe cale de consecinţă, nu poate fi introdusă în actul normativ cadru, întrucât creează o situaţie cu caracter discriminatoriu. De asemenea, propunerea legislativă nu respectă prevederile Legii nr. 24/2000 privind normele de tehnică legislativă pentru elaborarea actelor normative
În raport de obiectul şi conţinutul reglementării,  propunerea legislativă face parte din categoria legilor organice.
                               PREŞEDINTE,                        SECRETAR,

                                 Daniel BUDA              Gabriel ANDRONACHE
Consilier, Paul Şerban

